**נספח ב' - הסכם**

שנערך ונחתם ב - \_\_\_\_\_\_ ביום \_\_\_\_\_\_\_\_ בחודש \_\_\_\_\_\_\_, 2016

הרשות הלאומית לחדשנות טכנולוגית

מרח' הירדן 4 קריית שדה התעופה

(להלן: "**רשות החדשנות**")

**מצד אחד**

ל ב י ן :**\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_**

 (להלן: "**החברה**")

**מצד שני**

**הואיל:** והחברה נבחרה להשתתף בתכנית תמיכה במו"פ תעשייתי של רשות החדשנות;

**והואיל :** ובמסגרת התכנית, בחרה החברה יועץ לצורך קבלת שירותי ייעוץ למכינת מו"פ, וחתמה עמו על הסכם ייעוץ המצורף להסכם זה ומהווה חלק בלתי נפרד ממנו ;

**והואיל:** והצדדים מעוניינים להסדיר את זכויותיהם וחובותיהם בקשר להשתתפות בתכנית התמיכה;

לפיכך הוצהר, הותנה והוסכם בין הצדדים כדלקמן:

# **מבוא וכותרות**

## המבוא להסכם זה והנספחים לו מהווים חלק בלתי נפרד ממנו.

## כותרות הסעיפים בהסכם לנוחות הקורא בלבד, ולא יעשה בהן כל שימוש בפרשנות ההסכם.

# **מהות ההתקשרות**

# רשות החדשנות החליטה לקבל את בקשת החברה לצירופה לתכנית תמיכה במו"פ תעשייתי, המעניקה לחברות בעלות יכולות מו"פ שאינן מנוצלות די הצורך, שירותי ייעוץ.

# **תקופת ההסכם**

## תוקף הסכם זה הנו לתקופה של 6 חודשים אשר תחל ביום \_\_\_\_\_\_\_ ותסתיים ביום \_\_\_\_, תקופה זו תהא מקבילה לתקופת ההסכם שבין החברה ליועץ.

## על אף האמור בסעיף 3.1 לעיל, רשאי כל אחד מהצדדים להביא הסכם זה לכדי סיום בהודעה מוקדמת בכתב בת 30 יום מראש.

# **הצהרות והתחייבויות החברה**

## החברה מצהירה כי אין כל מניעה חוקית ו/או אחרת המונעת ממנה להתקשר בהסכם זה.

## החברה מתחייבת לשתף פעולה עם רשות החדשנות ולקיים את נהלי התכנית והנחיות ועדת ההיגוי והממונה על התכנית ברשות החדשנות.

## החברה מתחייבת לחתום עם היועץ על הסכם למתן שירותים בנוסח הרצ"ב והמהווה חלק בלתי נפרד מן ההסכם, ולקיים התחייבויותיו על פיו, וכן לוודא את ההתחייבויות היועץ.

# **התמיכה**

## החברה תמסור לרשות החדשנות מידי חודש בחודשו דו"ח מפורט של הפעילות החודשית שבוצעה על ידי היועץ, פירוט שעות הייעוץ שניתנו על ידו, פירוט נסיעות היועץ בתפקיד, וכן תעביר לידי רשות החדשנות חשבונית מס/קבלה המוכיחה ביצוע בפועל של התשלום ששולם ליועץ בהתאם להסכם בין החברה ליועץ.

## בכפוף לעמידת החברה בכל חובותיה, תעביר רשות החדשנות לחברה בתוך 60 יום מקבלת התיעוד האמור, סכום שיהווה השתתפות בהוצאה האמורה של החברה, שגובהו יהיה לפי שיקול דעתה של רשות החדשנות, ואשר בכל מקרה לא יעלה על 75% מהיקף התשלום ששולם ליועץ כאמור.

## העברת המסמכים והדו"חות הנזכרים לעיל, וכן כל מסמך הסבר או תיעוד נוספים, אם יידרשו כאלה ע"י רשות החדשנות, לפי שיקול דעתו, מהווה תנאי מוקדם והכרחי לקבלת התמיכה.

## החברה תעביר לרשות החדשנות אישורים מתאימים על ניהול ספרים של היועץ, אישור על ניכוי מס במקור של היועץ וכן כל אישור אחר הנדרש מאת היועץ על ידי שלטונות המס.

## החברה תעביר לרשות החדשנות אישורים מתאימים על ניהול ספרים של החברה, אישור על ניכוי מס במקור של החברה וכן כל אישור אחר הנדרש מאת רשות החדשנות על ידי שלטונות המס.

# **אחריות**

## מוצהר מותנה מודגש ומובהר כי תנאי יסודי להעברת הסבסוד ולהתקשרות בהסכם זה ולצירוף החברה לתכנית, הוא הסכמת החברה כי רשות החדשנות ו/או את כל הפועלים מטעמה ו/או כל אדם או גוף אשר רשות החדשנות פועלת מטעמו או בשליחותו, לא יישא בכל אחריות בקשר עם התכנית ו/או הסבסוד ו/או שירותי הייעוץ שמקבלת החברה, או כל עניין אחר הנובע מהסכם זה.

## החברה מתחייבת לשפות לאלתר את רשות החדשנות ו/או את כל הפועלים מטעמה ו/או כל אדם או גוף אשר רשות החדשנות פועלת מטעמו או בשליחותו, בגין כל נזק הוצאה או תביעת צד שלישי, אם יהיו כאלה, וזאת בכל עניין הקשור בהסכם זה ו/א בנובע ממנו.

# **העדר יחסי עובד-מעביד**

# החברה אחראית לכך שחתימת ההסכם בינה לבין היועץ לא תיצור יחסי עובד מעביד בינה לבין היועץ וכן בין היועץ לבין רשות החדשנות ואת כל הפועלים מטעמה ו/או כל אדם או גוף אשר רשות החדשנות פועלת מטעמו או בשליחותו, וכן לשפות את רשות החדשנות ואת כל הפועלים מטעמה ו/או כל אדם או גוף אשר רשות החדשנות פועלת מטעמו או בשליחותו, בהקשר להסכם זה, אם יחויבו בתשלום או בחבות אחרת בגין קביעה כי נתקיימו יחסי עובד מעביד בין מי מאלה לבין העובד.

# **שונות**

## מוסכם ומוצהר בזאת בין הצדדים כי היועץ ו/או החברה אינו סוכן, שלוח או נציג של רשות החדשנות ואינו רשאי או מוסמך לייצג או לחייב את רשות החדשנות בעניין כלשהו, וזאת בהתחשב במהות השירותים נשוא הסכם זה.

## מוסכם על הצדדים כי כל שינוי בהסכם או בתנאים הכלליים יהיה תקף רק אם נעשה בכתב ונחתם על ידי הנציגים המוסמכים של הצדדים. מוסכם כי הימנעות מתביעת זכות לא תחשב כויתור על אותה זכות.

## הודעה שתשלח על ידי צד למשנהו בדואר רשום, לפי מענו דלעיל תיראה כאילו הגיעה לתעודתה בתום 48 שעות ממועד שיגורה. הודעה שתשוגר בפקס תיראה כאילו הגיעה לתעודתה במועד שיגורה, בכפוף לאישור בדבר קבלתה על ידי הנמען.

**ולראיה באו הצדדים על החתום:**

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

 מתימו"פ החברה

### **נספח א' להסכם**

**עקרונות תכנית הייעוץ**

1. **המטרה**

 לסייע לחברות מענפי התעשייה המסורתית והמעורבת מסורתית, אשר יכולות המו"פ שלהן דורשות שיפור, לשדרג את כושר התחרות שלהן באמצעות הטמעת תהליכי מו"פ ואימוץ טכנולוגיות חדשות .התהליך כולל מיפוי ובחינת יכולות קיימות, גיבוש מטרות עתידיות, בחינת הפערים הטכנולוגיים והכוונה לשיפור היכולות באמצעות מוצרים וטכנולוגיות מתקדמים יותר.

אחת מהמטרות המרכזיות היא להביא את החברה ליכולת אשר תאפשר לה השתלבות באחת או יותר מתכניות המדען הראשי המתאימות לפעילותה.

1. **השיטה**

**כללי**

הייעוץ ייעשה בשיטה הדומה לחניכה עסקית ויתרכז בהיבטים הטכנולוגים היכולים להקנות לחברה יתרון יחסי אשר יביאן לשיפור במכירות החברה או להפחתת עלויות הייצור שלה.

**היועצים**

רשות החדשנות תבחר יועצים למאגר של יועצים טכנולוגיים, מומחים מדיסיפלינות שונות בתעשייה, בעלי ניסיון ניהולי רב ובעלי ניסיון בפעילות בינלאומית.

כל חברה תוכל לבחור יועץ מתוך המאגר אשר יסתייע במידת הצורך ביועצים האחרים שבמאגר.

במידת הצורך תאושר העסקת יועץ שלא מהמאגר וזאת ע"פ שיקול דעתה של ועדת ההיגוי.

**חברות**

חברות המועמדות לייעוץ ייבחרו לפי הקריטריונים הבאים :

* 1. חברה המעוניינת להצטרף לתכנית ואשר הנהלתה מוכנה להתחייב על קיום תהליך הייעוץ כלשונו.
	2. חברה הזקוקה לשדרוג טכנולוגי כדי להקנות לעצמה יתרון יחסי ולשמר את מעמדה בחזית הטכנולוגיה. השדרוג יכול להתבטא במוצר חדש או בשיפור תהליך הייצור או בשניהם.
	3. חברה בעלת יכולות הן של הון אנושי והן של משאבים אחרים, כך שתוכל להפיק מתהליך הייעוץ את המרב .
	4. סיכויי ההשתלבות של החברה בתכניות התמיכה השונות במו"פ שמפעילה רשות החדשנות

1. שלבי הייעוץ

עבודת הייעוץ תתבצע בשני שלבים :

שלב א'

* 1. בחינת המוצרים הקיימים - יתרונות וחסרונות מול אלטרנטיבות בשוק, שווקי היעד למוצרים הקיימים, מיצוב המוצרים בשוק, תחזיות לעתיד הקרוב של מכירת המוצרים הקיימים;
	2. בחינת היכולות הקיימות בחברה – קניין רוחני, הון אנושי, מוניטין, יכולות טכנולוגית ומו"פית ותשתית מבנים וציוד;
	3. עיבוד המידע;
	4. סיעור מוחות עם צוות החברה– תהליך ניתוח נקודות חוזק, חולשות הזדמנויות ואיומים, כיווני פיתוח אפשריים ודרכי התמודדות עם החולשות האיומים וההזדמנויות;
	5. איסוף מידע טכנולוגי ושיווקי- בערוצים פתוחים, התייעצות עם מומחים בתחום וממתחרים בתחום;
	6. התמקדות במוצרים וטכנולוגיות רלוונטיות לאור המידע שנאסף;
	7. הכנת דוח ביניים והצגתו בפני הנהלת החברה;
	8. הגשת דוח הביניים לרשות החדשנות.;

שלב ב'

* 1. בחינת האפשרות לרכישת הטכנולוגיה הנחוצה באמצעות הפעילות הטכנולוגית הבינלאומית המבוצעת ברשות החדשנות לרבות דרך רשת ה- EEN;
	2. בדיקת התכנות עסקית של הכיוונים המומלצים, תוך בחינת המשאבים הנחוצים למו"פ לסגירת הפערים הטכנולוגים מול התועלת העסקית הצפויה מהגדלת המכירות;
	3. הכנת דוח מסכם והצגתו בפני הנהלת החברה;
	4. הגשת דוח המסכם לרשות החדשנות.

בשלב איסוף המידע הטכנולוגי תוכל החברה לרכוש סקר שוק או סקר פטנטים ממקור חיצוני .

המעבר משלב א' לשלב ב' מותנה באישור רשות החדשנות.

1. **זמני עבודה ולוחות זמנים**

שלב א' – עד 130 שעות ייעוץ

שלב ב' – השלמה ל- 200 שעות ייעוץ

תהליך העבודה יימשך עד שישה חודשים.

**נספח ב' להסכם**

**הגדרת עלויות ואופן מימונן**

1. **כללי**

השתתפות רשות החדשנות תהיה בשיעור של 75% מעלויות הייעוץ.

1. **תעריפים**
	1. שכר טרחה – 200 ₪ לשעה + מע"מ
	2. החזר הוצאות נסיעה 1.1 ₪ לק"מ + מע"מ
	3. החזר הוצאות טיסה – לחברות באזור אילת בלבד.
2. **היקפי פעילות**
	1. מספר שעות ייעוץ מקסימליות ליועץ בחברה ספציפית – 200 ₪ שעות.
	2. היקף נסועה מקסימלית לייעוץ 1500 ק"מ .
	3. סקר פטנטים / סקר שוק – 12,000 ש"ח+ מע"מ
3. **כללי תשלום**
	1. עם החתימה על ההסכם יעביר היועץ לחברה ולרשות החדשנות אישורים על היותו עוסק מורשה ואישור מס על גובה הניכוי במקור.
	2. עם החתימה על ההסכם תעביר החברה ליועץ מקדמה על סך 25% מהיקף ההתקשרות(ללא סקר שוק/פטנטים).
	3. היועץ יעביר לחברה מידי חודש דוח פעילות חודשית הכולל פירוט שעות העבודה לפי תחומי הפעילות שהוגדרו בנספח ב' להסכם זה מפורטים לפי תאריכי ביצוע.
	4. היועץ ידווח על נסיעות בתפקיד לחברה (תאריך וקילומטרז')
	5. היועץ יגיש מידי חודש חשבון לחברה ובו חיובים עבור שכר טרחה והחזר הוצאות נסיעה.
	6. החברה תשלם ליועץ את מלוא הסכום המאושר המגיע לו על עבודתו בתוך 21 יום מהגשת החשבונית.
	7. עם קבלת קבלה מהיועץ ע"י החברה תעביר החברה לרשות החדשנות העתק מהקבלה , דרישת התשלום מהיועץ ודוח הפעילות החודשי שלו וכן תצרף חשבונית מס לרשות החדשנות מטעמה על סכום תמיכת רשות החדשנות בהעסקת היועץ.
	8. רשות החדשנות תשלם לחברה תוך 60 יום מקבלת החשבונית מהחברה.